नाबालिग लड़की का 2 माह से यौन शोषण; पंडित बन कर रह रहा था शरीफ
Love Jihad case in Faridabad हरियाणा के फरीदाबाद की संजय कॉलोनी इलाके में लव जेहाद का मामला सामने आया है। यहां नाम बदल कर रहे एक समुदाय विशेष के युवक करीब 2 महीने से 14 साल की किशोरी से रेप कर रहा था। हिंदू संगठनों के कार्यकर्ताओं ने उसके कमरे
हरियाणा के फरीदाबाद की संजय कॉलोनी इलाके में लव जेहाद जैसा एक मामला सामने आया है। यहां नाम बदल कर रहे एक समुदाय विशेष का युवक करीब 2 महीने से 14 साल की किशोरी का यौन उत्पीड़न कर रहा था। हिंदू संगठनों के कार्यकर्ताओं ने उसके कमरे में छापा मारा तो युवती आपत्तिजनक हालत में मिली। युवक को पुलिस के हवाले कर दिया गया। एसएचओ ने बताया कि युवक के खिलाफ केस दर्ज कर जांच शुरू कर दी है।
जानकारी गो रक्षा बजरंग फॉर्म के बिट्टू बजरंगी ने देते हुए बताया कि उन्हें बीती रात सूचना मिली थी कि जीवन नगर गौछी इलाके में एक मुस्लिम युवक 14 वर्षीय बच्ची का लगभग 2 महीने से यौन शोषण कर रहा है। सूचना के बाद जब वे मौके पर पहुंचे तो बच्ची को उसके ही कमरे में पाया गया, जो कि आपत्तिजनक स्थिति में थी।
पंडित बनकर रह रहा था युवक
आसपास के लोगों ने बताया कि विशेष समुदाय का युवक यहां पर सुनील के मकान में किराए पर रह रहा था। युवक अपने आप को पंडित बताता था और अपना नाम बादल बताता था। वही जब बच्ची की मां से पूछा गया तो उन्होंने बताया कि वह आरोपी बादल को कई बार मना कर चुके हैं, लेकिन बादल नहीं मानता। उन्हें उनकी बच्ची को भगा ले जाने की धमकी देता है। जब बड़ी बहन ने इसका विरोध किया तो आरोपी ने उसके साथ मारपीट भी की। जान से मारने की धमकी भी दी।
पुलिस बोली- युवक का नाम शरीफ
हिंदू संगठनों के साथ गई लड़की की मां ने संजय कॉलोनी चौकी में इसको लेकर शिकायत दी है। थाना मुजेसर के एसएचओ कबूल सिंह ने बताया कि पुलिस की प्रारंभिक जांच में सामने आया कि आरोपी युवक का नाम मोहम्मद शरीफ है। वह बादल बन कर रह रहा था। उसके खिलाफ मामला दर्ज कर उचित कानूनी कार्रवाई की जा रही है। पुलिस पूरे मामले में जांच कर रही है।